เวลาหาวหรือเรอ ในหูข้างขวามีเสียงกึ๊ก คล้ายเสียงยางดีด เป็นมา2วันแล้ว สาเหตุเกิดจากอะไรได้บ้างครับ แล้วจะรักษายังไง
สวัสดีค่ะ ภาวะการได้ยินเสียงผิดปกติในหูอาจเกิดจาก-อยู่ในที่ที่เสียงดังเกินไปติดต่อกันนานๆ-หูอื้อหลังการเป็นหวัด คือมีการอักเสบในช่องจมูกลามมาที่หู มักจะหายไปได้เอง เมื่อหวัดหายแล้ว เป็นสาเหตุที่พบได้ค่อนข้างบ่อย โดยเฉพาะในเด็กเล็ก-มีน้ำอุดตันในรูหู จากการว่ายน้ำ อาบน้ำ หรือสิ่งแปลกปลอมอุดตันในหู-การอยู่ในที่ที่ความกดอากาศสูงเช่นขึ้นเครื่องบิน ดำน้ำ-ผลข้างเคียงจากยาฆ่าเชื้อบางชนิด-มีเนื้องอกในหูชั้นในแนะนำการไม่ใช้น้ำฉีดเข้าหูโดยตรง แต่อาบน้ำได้ปกติ ไม่แคะหู หลีกเลี่ยงสถานที่ที่เสียงดัง ตอนนี้แนะนำว่ายังไม่ควรใช้ยารับประทานหรือยาหยอดหูใดๆโดยไม่ได้ปรึกษาแพทย์ค่ะ การรักษาต้องขึ้นกับสาเหตุที่เป็น บางสาเหตุค่อยๆดีขึ้นเองได้ บางสาเหตุอาจต้องใช้ยาหยอดฆ่าเชื้อหรือยาหยอดละลายขี้หูหรือสิ่งแปลกปลอมออกมาสังเกตอาการอันตรายเช่น หูอื้อเรื้อรัง ปวดหูตลอดเวลา มีน้ำไหลจากหู ได้ยินไม่ชัดเจน หากมีอาการเหล่านี้ ควรรีบไปพบแพทย์หูคอจมูกเพื่อตรวจเพิ่มเติม